[{"text_idx": "#000000", "text": "Mae\u2019r ganolfan dehongli unigryw yma yng nghanol Aberdaron yn defnyddio barddoniaeth a chelf i amlygu\u2019r rhinweddau arbennig sy\u2019n gwneud Pen Lly\u0302n yn ardal mor gyfoethog o ran hanes, diwylliant ac amgylchedd."}, {"text_idx": "#000001", "text": "Mae\u2019r enw Porth y Swnt yn cyfeirio at Swnt Enlli gerllaw a'r defnydd o\u2019r ganolfan fel porth i ddarganfod ac archwilio\u2019r ardal gyfagos."}, {"text_idx": "#000002", "text": "Wedi ei ysbrydoli gan bererinion sydd wedi teithio i Aberdaron ac i Ynys Enlli am gannoedd o flynyddoedd, mae Porth y Swnt yn mynd a chi am daith bersonol arbennig. Teithiwch i fyny o\u2019r \u2018Dwfn\u2019 sydd yn dywyll ac yn atmosfferig, trwy\u2019r \u2018Ffordd\u2019 lle gwelir rhyngweithiad dyn a\u2019r tir, i fyny i\u2019r \u2018Golau\u2019 lle welwch ganolbwynt y ganolfan- optic goleudy Ynys Enlli sydd wedi cael ei ddigomisiynu. Ar hyd y daith gallwch ddarllen eiriau beirdd lleol a gwylio ffilm a thafluniad golau."}, {"text_idx": "#000003", "text": "Hefyd ym Mhorth y Swnt mae Sisial- siop sydd yn gwerthu nwyddau unigryw ar gyfer chi a\u2019r cartref megis dillad i\u2019r traeth, gemwaith a chrefftwaith."}, {"text_idx": "#000004", "text": "Mae Porth y Swnt yn ganolbwynt perffaith i archwilio a mwynhau'r ardal a\u2019r oll sydd ganddo i\u2019w gynnig."}]